section_heading: Prema Konstantinu Porfirogenetu
paragraph_text: U njoj su se nalazili utvrđeni gradovi: Travunija (današnje Trebinje), Ormos (današnji Vrm na Trebišnjici), Risan, Lukavec i Zetliv ili Zatleblje. Vrijednost svojih etnogenetskih tumačenja razotkriva Porfirogenet u poglavlju ο Travunijanima, u kojemu kaže da oni pripadaju Srbima, ali samo od vremena Heraklija do kneza Vlastimira, kada su stekli neovisnost. Car očito povezuje etničku i političku pripadnost, u trenutku kada pucaju političke veze, prestaju i one etničke. To napokon u potpunosti onemogućava tumačenje Konstantinovih tvrdnji da su Neretvani, Zahumljani, Travunijani i Konavljani Srbi, kada to ne tvrdi nijedan drugi izvor. U slučaju Duklje to je još jasnije jer Dukljane ne ubraja u Srbe, ni u Hrvate, iako bi to prema nekim povjesničarima gotovo moralo proizlaziti iz njihova geografskog položaja.<ref>Neven Budak, Prva stoljeća Hrvatske, Hrvatska sveučilišna naklada, Zagreb, 1994., str. 44. No, uistinu, Profirogenet slavensko pučanstvo Duklje naziva samo i jedino Dukljani (Konstantin Porfirogenet O upravljanju carstvom, Gl. XXXV. O Dukljanima i zemlji u kojoj sada obitavaju).